SL
17.7.2023
Uradni list Evropske unije
C 252/53
Tožbena razloga in bistvene trditve Tožeča stranka v utemeljitev tožbe navaja dva tožbena razloga. 1.
Prvi tožbeni razlog: pomoč, ki jo je Danska dodelila družbi Post Danmark za zagotavljanje univerzalne poštne storitve v letu 2020 ni združljiva z notranjim trgom, saj ni skladna z okvirom za storitve splošnega gospodarskega pomena (1) (v nadaljevanju: Okvir), ker: — Komisija zadeve ni celovito in zadostno preučila; — razporeditev stroškov družbe Post Danmark’s ni skladna s točko 18 Okvira. 2.
Drugi tožbeni razlog: nadomestilo za zagotavljanje univerzalne poštne storitve ni združljivo z notranjim trgom, saj izračun neto stroškov, ki se jim je bilo mogoče izogniti (Net Avoided Cost, NAC), vsebuje pravne in dejanske napake, ker: — izračun NAC temelji na predpostavki, da je do preoblikovanja družbe Post Danmark prišlo le v okviru hipotetičnega scenarija; — Komisija ni pojasnila, zakaj družba Post Danmark ni mogla povišati cen, da bi pokrila dodatne stroške izvajanja univerzalne storitve; — znesek, pridobljen na podlagi izračuna NAC je pretiran, saj bistveno presega neto izgube, ki jih je imela družba Post Danmark zaradi opravljanja univerzalne storitve, kot je razvidno iz letnega poročila družbe Post Danmark za leto 2020; — hipotetični scenarij vsebuje napake; — Komisija je napačno ocenila prednosti, ki so nastale zaradi naslednjih neopredmetenih koristi, povezanih z izvajanjem univerzalne storitve: (a) sredstva intelektualne lastnine; (b) ekonomija obsega; (c) pogajalska moč; (d) univerzalna pokritost; (e) vseprisotnost in ugled družbe; — pri uporabi referenčnega merila za preverjanje rezultatov izračuna NAC so bile storjene napake.
(1)
Sporočilo Komisije – Okvir Evropske unije za državno pomoč v obliki nadomestila za javne storitve (2011) (UL 2012, C 8, str. 15).
Tožba, vložena 27. aprila 2023 – Arysta Lifescience/EFSA (Zadeva T-222/23) (2023/C 252/65) Jezik postopka: angleščina Stranki Tožeča stranka: Arysta Lifescience (Noguères, Francija) (zastopniki: D. Abrahams, Z. Romata, H. Widemann in R. Spangenberg, odvetniki) Tožena stranka: Evropska agencija za varnost hrane (EFSA)
Predloga Tožeča stranka Splošnemu sodišču predlaga, naj: — razglasi ničnost sklepa EFSA z dne 17. februarja 2023 (ref. št.
PAD 2022/175) „Uradno obvestilo o polnem razkritju seznama dodatkov iz formulacije za reprezentativne uporabe sredstva Captan 80 WG v zvezi z obnovitvijo odobritve aktivne snovi Captan“; — agenciji EFSA naloži plačilo stroškov postopka.